ഇഗ്നേഷ്യസ് കാക്കനാടൻ

പത്ര പ്രവർത്തകനും മലയാള വിവർത്തകനുമായിരുന്നു ഇഗ്നേഷ്യസ് കാക്കനാടൻ (മരണം: 31 ഒക്ടോബർ 2012). ജനയുഗത്തിന്റെ അസിസ്റ്റന്റ് എഡിറ്ററായിരുന്നു. മദ്രാസിലെ സോവിയറ്റ്-ജർമ്മൻ സ്ഥാനപതി കാര്യലയങ്ങളിൽ പ്രവർത്തിച്ചിരുന്നു. സോവിയറ്റ് നാട് എഡിറ്റോറിയൽ ബോർഡ് അംഗമായും പ്രവർത്തിച്ചു. യുണസ്‌കോയുടെ 'ഹിസ്റ്ററി ഓഫ് മാൻകൈൻഡ്' എന്ന  പുസ്തകം വിവർത്തനം ചെയ്തത് അദ്ദേഹമാണ്. ഭാഷാ ഇൻസ്റ്റിറ്റിയൂട്ട് പ്രസിദ്ധീകരിച്ച അംബദ്കർ വാള്യങ്ങളിൽ നാലെണ്ണത്തിന്റെ വിവർത്തനവും നിർവ്വഹിച്ചു. സാഹിത്യകാരൻ കാക്കനാടന്റെയും ചിത്രകാരനായ രാജൻ കാക്കനാടന്റെയും പത്ര പ്രവർത്തകനായ തമ്പി കാക്കനാടന്റെയും സഹോദരനാണ്.

 കൃതികൾ - വിവർത്തനം 

 വികസനമെന്ന സ്വാതന്ത്ര്യം - അമർത്യസെൻ (എം.പി. സദാശിവനോടൊപ്പം)
 ഡോ അംബേദ്ക്കറുടെ തിരഞ്ഞെടുത്ത കൃതികൾ (ശൂദ്രർ ആരായിരുന്നു?)
 ജയിംസ് ബോണ്ടിന് ഒരു എതിരാളി -  ആന്ദ്രി ഗുലിയാഷ്കി
 ഹിസ്റ്ററി ഓഫ് മാൻകൈൻഡ് (യുണസ്‌കോ)

 അവലംബം 

വർഗ്ഗം:പത്രപ്രവർത്തകർ
വർഗ്ഗം:വിവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:ഒക്ടോബർ 31-ന് മരിച്ചവർ